als_Latn dik_Latn ron_Latn
Per te dytën here brenda 20 viteve toka shqiptare shkelet nga një At i Shenjte. Avioni qe nisi udhëtimin apostolik te kreut te Vatikanit drejt Shqipërisë dhe mbante flamurin shqiptar mbërriti ne aeroportin e Rinasit ne oren 9 te mëngjesit. Vetem pak minuta me vone, Ati i shenjte, Papa Francesku, zbret qetësisht shkallet e avionit dhe prek token shqiptare, token qe dy dekada me pare u puth nga paraardhësi i tij, Papa gjon pali i II. I pari takim mes shqiptareve ishte ai me kryeministrin Edi Rama i cili e priste ne aeroportin e Rinasit me Ministren e Kulturës dhe Ministrin e Jashtëm. Me pas Ati i shenjte është takuar me drejtues te Kishës Katolike ne Shqipëri. Bekimin e pare nga Ati i Shenjte e ka marre nje çift fëmijësh i cili i priste me lule ne aeroportin e Rinasit. Para nisjes drejt Tiranës, kryeministri Edi Rama ka biseduar me kreun e Vatikanit ne nje kënd te dekoruar deri ne detaje dhe enkas per pritjen e tij. Mes shkrepjeve te pafundmeve te aparateve fotografike, dëgjohej biseda ne gjuhen italiane mes kryeministrit shqiptar dhe kreut te Vatikanit. Zoti Rama i ka treguar Atit te Shenjte se angazhimin e tij per mënyrën se si është dekoruar Tirana dhe se sheshi ku do te zhvillohet mesha e shenjte mban emrin e shenjtores shqiptare ”Nene Tereza”. Per te gjitha këto Papa Francesku tha se ishte dijeni dhe vlerësoi me nje bravo. Mes kreut te qeverise dhe Papa Franceskut jane shkëmbyer dhurata. Ajo e kryeministrit Rama ishte nje vazo e mbushur me dhe nga toka shqiptare, ndërsa dhurata e Atit te shenjte ishte kopja unike e “Mesharit” te Gjon Buzukut. Ne orën 9.17 makina e hyjnore e shoqëruar nga eskorta u nis drejt Tiranës. Me nje perpikmeri katolike edhe ne respektimin e agjendës, Ati i Shenjte është pritur ne presidence nga kreu i shtetit Bujar Nishani. Pas ceremonisë se pritjes, mesazhi i pare i papës është lene ne librin e arte te presidencës. Popullit fisnik shqiptar me respektin dhe admirimin tim për dëshminë e tij dhe vëllazërinë në çuarjen para të vendit”
als_Latn